Jeg er desværre ikke helt med på hvad du mener. Jeg synes ikke jeg sætter det særligt firkantet op, nu er udlægget i den her debat jo at kvinder får dødstrusler i de her debatter. Så synes jeg det da er meget passende at komme med et indspark.   Det kan godt være at andre mennesker ser anderledes på tallene end jeg, fred være med det. Jeg vil da bare sige jeg personligt er meget mere bekymret for hvad min datter kan blive udsat for en hvad min søn kan blive udsat for når de vokser op. Det er af den årsag at overgreb sker meget, meget hyppigere på kvinder end mænd. Gudskelov for vi bor i et land hvor det ikke er så hyppigt som USA eller Afghanistan (for at dele sol og vind lige). Men det er godt nok stadigvæk så hyppigt at jeg bliver lidt chokeret over det.  Jeg ved den her debat virker krænkende på rigtigt mange mænd. Det har altså ikke været min mening at virke fanatisk - jeg synes selv det jeg fremfører giver fin mening. Jeg synes også det er en vigtig snak.